— У прынцыпе, калі гаварыць пра электронны журнал, то сёння мы чакаем узгодненасці з Міністэрствам адукацыі такога фармату яго запаўнення, калі школа па заяўніцкім прынцыпе ад бацькоў адмовіцца ад вядзення папяровых дзённікаў і пяройдзе на вядзенне электронных. Хаця мы разумеем, што гэта будзе палавінчатае рашэнне, бо сама сістэма “электронныя журнал — дзённік” — гэта адзіная сістэма, і пры ўводзе адзнакі ў журнал яна аўтаматычна адлюстроўваецца ў дзённіку навучэнца. Адмена толькі папяровага дзённіка аблягчае жыццё толькі школьніку. Наша мэта — адмяніць папяровы журнал. Тады гэта будзе сапраўды аблягчэнне работы настаўніка.